Cherry (tegneserie)

Cherry, opprinnelig Cherry Poptart, er et tegneseriehefte om en ung og blond kvinne med samme navn som tittelen, skrevet og tegnet av Larry Welz. Serien startet som en typisk undergrunnstegneserie, en voksen parodi på tenåringstegneserien Archie Comics, tegnet i samme stil som Dan DeCarlo. Serien utviklet seg etter hvert fra en munter og frilynt serie i undergrunnen til å bli en enkel pornografisk serie utgitt av tegneren selv under enmannsforlaget Cherry Comics.

 Historie 
Serien ble først utgitt i 1982, relativt sent i henhold til historien til amerikanske undergrunnstegneserier. Kerekes,David & Slater, David: Critical Vision: Random Essays & Tracts Concerning Sex, Religion and Death, Headpress, Stockport, Chesire UK (1995) ISBN0-9523288-0-1 ss 30-32 Den ble først kalt Cherry Poptart, men tittelen ble endret til Cherry fra og med hefte #3. En del kilder tilskriver navneendringen trusler om søksmål fra Kellogg Company, et internasjonalt firma som produserer frokostblandinger, over firmaets varemerke «Pop-Tarts», Skinn, Dez; Comix: The Underground Revolution Thunder's Mouth Press, New York, NY (2004) ISBN 1-56025-572-2 ss 71-73 Wagner, Hank, Golden, Christoper & Bissette, Stephen: Prince of Stories: The Many Worlds of Neil Gaiman St. Martin's Press, New York NY (2009) ISBN 978-0=312-37372-6 s. 287 men en del kilder hevder at Welz gjorde endringen frivillig da «Cherry» som navn alene fungerte bedre og at logoen så bedre ut. Markstein, Don: «Cherry Poptart», Toonpedia

Den opprinnelige serien førte også til en avleggerserie i 1992, Cherry's Jubilee, som gikk i fire utgivelser, og inneholdt serier av andre skribenter og tegnere sammen med serier av Welz selv. I tillegg ble de enkelte heftene samlet til bokutgivelser under tittelen Cherry Collections. Welz har også utgitt en utgave av Cherry Deluxe som inneholdt en fortelling skrevet av Neil Gaiman.

Den opprinnelige utgiveren av tegneserien var Last Gasp fra første hefte og til og med nummer 13. Forlaget Kitchen Sink Press utga heftene 14 og 15 foruten også å gjenopptrykke de som Last Gasp hadde utgitt. Fra og med nummer 16 opprettet Welz sitt foretak Cherry Comics som utga nye og gamle hefter, foruten også relaterte titler.

Selv om serien er hovedsakelig kjent som en erotisk eller pornografisk serie har den også fått en del ros fra kritikere for seriens humor og tidvis politiske kommentarer. Figuren Cherry har også blitt benyttet i flere kampanjer for ytringsfrihet og mot sensur. Serien er også en av de undergrunnstegneserier som har vart lengst, skjønt i den grad andre titler fortsatt kommer ut med ujevne mellomrom er det vanskelig å hevde påstanden med absolutt sikkerhet.Halperin, James: Heritage Comics #810 Ivy Press (April 2004)

Welz tegner serien i en enkel stil som minner om Dan DeCarlo, og sistnevnte var den som skapte grunnlaget for tegneserien Archie Comics, skjønt Welz har hatt en del eksperimenter med andre stilarter, blant en utgave i 3D. Tegneserien følger en egen amerikansk tegneseriesjanger kalt «Happy Teenager» («sorgløse tenåringer») særlig representert av Archie at Welz har blitt truet med søksmål, men disse har ikke ført til noe. 

En del av Cherry-seriene ble utgitt på norsk som såkalt «Kaninpocket» av Atlantic Forlag i 1993.Welz, Larry (1993): Cherry. På'n igjen! ISBN 82-7681-003-9

 Referanser 

 Eksterne lenker 
 Cherry Comics, offisielt nettsted. Det finnes dog et annet, nettsted med nesten identisk navn (sist oppdatert i 1996) som synes å tilhøre samme firma, men eieren av det offisielle nettstedet benekter noen form for tilknytning.
 Last Gasp comics
 Larry Welz hos Lambiek.net

Kategori:Tegneseriefigurer
Kategori:Undergrunnstegneserier
Kategori:Erotiske tegneserier